### Beslutninger:

Tilbagesendes Magistratsafdelingen for Teknik og Miljø med bemærkning, at et flertal i byrådets møde den 12. oktober 2022 har vedtaget Magistratens indstilling uden ændringer i overensstemmelse med erklæring fra Teknisk Udvalg af 5.oktober 2022.

Enhedslisten de Rød-Grønnes byrådsgruppe kunne tiltræde indstillingen i henhold til deres ændringsforslag af 12. oktober 2022.

Nye Borgerliges byrådsgruppe kunne tiltræde indstillingen, men kunne ikke tiltræde det der stammer fra kommuneplan 2017 om fortætning og forhøjning.

Asger Andresen kunne tiltræde indstillingen med forbehold for det der stammer fra kommuneplan 2017 om vækstakserne og fortætning. Og ønskede samtidigt ført til protokol, at han forslår, at der sættes en øvre grænse på 10 % for, hvor stor en andel af det samlede opholdsareal, der kan tilvejebringes i form af privat ophold på altaner og tagterrasser for etageboligbebyggelse.

Sagen blev behandlet sammen med sagerne 26 – 28.

###

Endelig vedtagelse af Temaplan Naturen i [adresse]. Tillæg nr. 106 til Kommuneplan 2017.

### Resume

[adresse] i [adresse] er en af ni temaplaner, der udgør revisionen af Kommuneplan 2017 i indeværende byrådsperiode.

Med temaplanen justeres to kapitler i kommuneplanens hovedstruktur: Områder med særlige naturbeskyttelsesinteresser samt Sammenhængende naturområder (Grønt Danmarkskort).

Med temaplanen foretages ikke ændringer i forhold til de eksisterende udpegninger for områder med særlige naturbeskyttelsesinteresser.

Grønt Danmarkskort skal sikre en forstærket indsats for større og sammenhængende naturområder og der er ved nye udpegninger lagt vægt på at medtage områder, som enten er kommunalt eller statsejet. Der er også medtaget flere forskellige skovrejsningsområder og der er foretaget en koordinering med nabokommunernes udpegninger for Grønt Danmarkskort. Endelig er der lagt vægt på, at netværket også udvides bynært.

Den offentlige høring forløb fra 27. september 2021 til 1. december 2021. Der indkom 38 høringsbidrag via høringsportalen deltag.aarhus.dk (link).

Endvidere indkom henvendelse fra Miljøstyrelsen. Henvendelsen fra Miljøstyrelsen har medført, at de to kapitler i hovedstrukturen sammenskrives til ét kapitel. Sammenskrivningen har teknisk karakter og ændrer ikke på udpegninger, beskyttelsesniveauer mv. som indeholdt i forslaget.

### Beslutningspunkter

Det indstilles

At 1) Temaplan Naturen i [adresse] vedtages endeligt som vist i bilag 1 med tilhørende kort i bilag 6 og 7.

At 2) de indkomne høringsbidrag besvares, som det fremgår af indstillingens bilag 3.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Claus Svendsen:

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 26. maj 2022. Karsten Friis tog forbehold.

Udvalg: [adresse]

Dato: 14-09-2022

Claus Svendsen:

Fremsendes til Teknisk Udvalg til behandling i henhold til beslutning i byrådets møde den 14. september 2022.

Sagen blev behandlet sammen med sagerne 23 - 25.

Udvalg: Teknisk Udvalg

Dato: 05-10-2022

Claus Svendsen: 2

Nicklas Schultz, Oskar Nielsen, Xenia Jørgensen, Tom Nissen og Asger Andresen kunne tiltræde indstillingen i overensstemmelse med Magistratens anbefaling.

Christina Vestergaard tog forbehold.

Simon Olesen var fraværende under konklusionen.